Respublikamizning Andijon, Namangan, Farg‘ona, Qashqadaryo, Navoiy, Samarqand, Jizzax, Sirdaryo, Toshkent viloyatlari, Toshkent shahri va Qoraqalpog‘iston Respublikasi hududlarida Yangi Milliy telekanali raqamli televediniye orqali efirga uzatila boshladi. Milliy TV’ni ulash uchun televizor yoki resiverning (tyunerning) avtoqidiruv tizimidan foydalanib kanallar qatoriga qo‘shish talab qilinadi. Yaqin kunlarda Milliy TV’ni Xorazm, Surxondaryo va Buxoro viloyatlarida yashovchi teletomoshabinlar ham ko‘rishlari mumkin bo‘ladi. Shunday ekan, dekabr oyining oxirigacha Milliy TV dasturlarini butun O‘zbekiston Respublikasi bo‘ylab kuzatish imkoniyati paydo bo‘ladi.